
RAPORT

asupra propunerii legislative privind acordarea în anul 2006 a unui sprijin direct al statului de 300 lei (RON)/ha producătorilor agricoli pentru suprafeţe de teren arabil de până la 5 ha inclusiv 
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu propunerea legislativă privind acordarea în anul 2006 a unui sprijin direct al statului de 300 lei (RON)/ha producătorilor agricoli pentru suprafeţe de teren arabil de până la 5 ha inclusiv, transmisă cu adresa nr. P.l.x 625 din 4 septembrie 2006 şi înregistrată sub nr.24/476/05.09.2006. 

La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului.
 Propunerea legislativă are ca obiect de reglementare acordarea, în anul 2006, a unui sprijin direct al statului de 300 lei/ha producătorilor agricoli pentru suprafeţe de teren arabil de până la 5 ha inclusiv, în vederea apropierii producţiei agricole de nivelul producţiei obţinute de agriculturii din Uniunea Europeană.
Propunerea legislativă privind acordarea în anul 2006 a unui sprijin direct al statului de 300 lei (RON)/ha producătorilor agricoli pentru suprafeţe de teren arabil de până la 5 ha inclusiv face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Töke István – secretar de stat în cadrul Ministerului Agriculturii, Pădurilor şi Dezvoltării Rurale. 

La lucrările comisiei au fost prezenţi 24 de deputaţi, din totalul de 25 de membri ai comisiei.

Raportul comisiei a fost adoptat cu 8 voturi pentru şi 7 voturi împotrivă, în forma prezentată de iniţiator, în şedinţa din 19 septembrie 2006.
Propunerea legislativă a fost respinsă de Senat în şedinţa din 29 august 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat este de competenţa decizională a Camerei Deputaţilor.

